Flyansatte frykter sosial dumping

Konkurransen om å fly på kortbanenettet i Norge kan være en fare for den norske lønns- og arbeidsvilkårmodellen og føre til sosial dumping, mener både Flygerforbundet, Parat og Widerøes Kabinforening.

KORTBANENETT PÅ ANBUD: Konkurransen kan føre til sosial dumping, mener en rekke aktører i flybransjen. Vis mer byoutline Espen Braata

Publisert: Publisert: 14. desember 2011 07:09

Tre selskaper flyr på det norske kortbanenettet i dag, men neste anbudsperiode gjelder allerede fra 1. april neste år. Til sammen åtte selskaper fra fem land kjemper om de 19 ruteområdene.

Norsk Flygerforbund er overrasket over at lønns- og arbeidsvilkår ikke er tema når Samferdselsdepartementet skal velge nye flyselskaper til å operere i distriktene, skriver Nationen.

LES OGSÅ: Luftfartskrig mellom SAS og russiske Aeroflot

– Det kan føre til sosial dumping, advarer leder Aleksander Wasland.

Bør stille krav

– Mer konkurranse og lavest mulig pris som den primære drivkraften for anbudsutlysningen vil gjøre at det norske kostnadsnivået på et eller annet tidspunkt møter det europeiske konkurransenivået, sier nestleder Vegard Einan i arbeidstakerorganisasjonen Parat.

Einan mener konsekvensen kan bli at nordmenn som er ansatt i luftfarten, bor og arbeider i Norge, men på utenlandske vilkår. Han mener regjeringen bør stille krav til lønns- og arbeidsvilkår, selv om det ikke er hjemlet i loven.

Også nestleder Wenche Navarsete i Widerøes Kabinforening er bekymret.

Tirsdag slo forskningsstiftelsen Fafo fast at regjeringens tiltak mot sosial dumping har virket. Men tiltakene virker best i bransjer med allmenngjorte lønnsavtaler.

LES OGSÅ: